Document ID: 31993R0351

ΚΑΝΟΝΙΣΜΟΣ (ΕΟΚ) αριθ. 351/93 ΤΗΣ ΕΠΙΤΡΟΠΗΣ της 15ης Φεβρουαρίου 1993 για την τροποποίηση των τιμών σε Ecu στον τομέα των αλιευτικών προϊόντων, για την περίοδο εμπορίας 1993, σε συνέχεια της νομισματικής επανευθυγράμμισης του Σεπτεμβρίου και Νοεμβρίου 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και το συντελεστή μετατροπής που πρέπει να εφαρμόζεται στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για την τροποποίηση των τιμών και των ποσών σε Ecu σε συνέχεια της νομισματικής επανευθυγράμμισης του Σεπτεμβρίου και Νοεμβρίου 1992 (2), και ιδίως το άρθρο 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1922 που αφορά τα μεταβατικά μέτρα για την εφαρμογή των αγρονομισματικών διατάξεων που προβλέπονται στον κανονισμό (ΕΟΚ) αριθ. 3813/92 του Συμβουλίου (3) καθόρισε την αντιστοιχία μεταξύ των διατάξεων του αγρονομισματικού καθεστώτος που εφαρμόζεται από την 1η Ιανουαρίου 1993 και του καθεστώτος που εφαρμοζόταν πριν-
ότι ο κανονισμός (ΕΟΚ) αριθ. 3824/92 κατάρτισε κατάλογο των τιμών και ποσών για τον τομέα των αλιευτικών προϊόντων που πολλαπλασιάζονται με το συντελεστή 1,010561, που καθορίστηκε από τον κανονισμό (ΕΟΚ) αριθ. 3387/92 της Επιτροπής (4), από 1ης Ιανουαρίου 1993, στα πλαίσια του καθεστώτος αυτόματης κατάρτησης των αρνητικών νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτει για κάθε τομέα και τον καθορισμό της αξίας των εν λόγω μειωμένων τιμών-
ότι για την περίοδο εμπορίας 1993, οι τιμές προσανατολισμού των αλιευτικών προϊόντων καθορίστηκαν από τους κανονισμούς (ΕΟΚ) αριθ. 3724/92 (5) και (ΕΟΚ) αριθ. 3725/92 (6) του Συμβουλίου- ότι η τιμή στην κοινοτική παραγωγή τόνου καθορίστηκε από τον κανονισμό (ΕΟΚ) αριθ. 3726/92 του Συμβουλίου (7)- ότι οι κοινοτικές τιμές απόσυρσης και πώλησης καθορίστηκαν από τον κανονισμό (ΕΟΚ) αριθ. 3892/92 της Επιτροπής (8)- ότι οι τιμές αναγωγής καθορίστηκαν από τον κανονισμό (ΕΟΚ) αριθ. 3893/92 της Επιτροπής (9)- ότι η κατ' αποκοπήν αξία των προϊόντων που αποσύρθηκαν από την αγορά που λαμβάνεται υπόψη κατά τον υπολογισμό της οικονομικής αντιστάθμισης και της σχετικής προκαταβολής, καθορίστηκε από τον κανονισμό (ΕΟΚ) αριθ. 3894/92 της Επιτροπής (10)- ότι η ελάχιστη εγγυημένη τιμή για τις σαρδέλες του Ατλαντικού καθορίστηκε από τον κανονισμό (ΕΟΚ) αριθ. 3897/92 της Επιτροπής (11)- ότι το ποσό της εξισωτικής αποζημίωσης για τις σαρδέλες της Μεσογείου καθορίστηκε από τον κανονισμό (ΕΟΚ) αριθ. 3898/92 της Επιτροπής (12)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές και τα ποσά που καθορίζονται σε Ecu για την αλιευτική περίοδο εμπορίας 1993 στον τομέα των αλιευτικών προϊόντων, και μειώνονται σύμφωνα με το άρθρο 1 του κανονισμού (ΕΟΚ) αριθ. 3824/92, αναφέρονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Φεβρουαρίου 1993.

Labels: 2
6